cyanic-selkie/wikianc huggingface dataset:
Henrique de Flandres
Reinado
Henrique de Flandres foi un sabio gobernante, cuxo reinado se centrou en gran medida no éxito das loitas con Kaloyan, o tsar de Bulgaria, e co seu rival, Teodoro I Láscaris, emperador de Nicea. Máis tarde loitou contra Boril de Bulgaria (1207-1218) e logrou derrotalo na Batalla de Filipópole (1208). Segundo os cronistas da época, o emperador parece ser valente pero non cruel, e tolerante mais non débil, dos que posuían "o valor superior de oposición, nunha era supersticiosa, ao orgullo e a avaricia do clero." O emperador morreu envelenado pola súa esposa María de Bulgaria (filla de Kaloyan), o 11 de xuño de 1216. Estivera casado anteriormente (en 1204) con Inés de Montferrato, filla de Bonifacio de Montferrato, o líder da Cruzada, pero ela morrera (probabelmente no parto) antes da morte do seu pai en 1207.
Á súa morte sen herdeiros o seu cuñado Pedro II de Courtenay, o esposo da súa irmá Iolanda de Flandres, foi electo novo emperador.
Dezső Gyarmati
Dezső Gyarmati, nado en Miskolc o 23 de outubro de 1927 e finado en Budapest o 18 de agosto de 2013, foi un xogador de wáter-polo húngaro. Está considerado o mellor xogador de wáter-polo de tódolos tempos.
Carcinóxeno
Radiacións
Por exemplo, Thorotrast, unha suspensión (incidentalmente radioactiva) utilizada previamente como medio de contraste en diagnósticos por raios X, é un potente carcinóxeno en humanos debido á súa retención en varios órganos do corpo e a súa persistente amisión de partículas.
Os alimentos irradiados con electróns ou radiacións electromagnéticas (como microondas, raios X ou gamma) non son carcinóxenos. Pero, ao contrario, a radiación de neutróns non electromagnética producida dentro de reactores nucleares pode producir unha radiación secundaria por medio de transmutación nuclear.
En comida cociñada
Cociñar a comida a altas temperaturas, por exemplo carnes á grella ou en churrascada, pode levar á formación de pequenas cantidades de carcinóxenos moi potentes, que son comparables ás que se atopan no fume dos cigarros (por exemplo, benzo[a]pireno). O proceso no que se produce carne queimada lembra a pirólise do tabaco e do cociñado, e produce carcinóxenos similares. Hai varios produtos de pirólise carcinóxenos, como os hidrocarburos aromáticos policíclicos, que son convertidos por encimas humanos en epóxidos, que se unen permanentemente ao ADN. As carnes precociñadas nun forno de microondas durante de 2 a 3 minutos antes de poñelos á grella acortan o tempo que teñen que pasar na pota quente, e eliminan as aminas heterocíclicas precursoras, o que pode axudar a minimizar a formación destes carcinóxenos.
En cigarros
No fume dos cigarros están presentes polo menos 19 carcinóxenos. Os seguintes son algúns dos carcinóxenos máis potentes:
Carcinóxenos laborais
Os carcinóxenos laborais son axentes que presentan un risco de producir cancros que están presentes en varios tipos de traballo específicos. Son os da táboa:
Metamorphabet
Modo de xogo
O xogador interactúa con cada letra para avanzar no alfabeto. Por exemplo, á letra A médranlle hastas, convértese nun arco e comeza a deambular. Despois é substituída pola letra B. As letras e as palabras son ditas en voz alta.
Segunda República Española
Proclamación
Pola súa parte, Afonso XIII abandonou o país aconsellado polos seus ministros, sen abdicar formalmente, trasladándose a París, e fixando posteriormente a súa residencia en Roma. En xaneiro de 1941 abdicou en prol do seu terceiro fillo Juan, finando o 28 de febreiro do mesmo ano.
Conflitividade social e crise da coalición
Por outra banda o fracaso de aplicación da Reforma Agraria creou conflitividade entre a poboación, sobre todo entre os xornaleiros, campesiños e anarquistas. Este malestar deu lugar a disturbios fortemente reprimidos en Casas Viejas, Castilblanco e outros nas chamadas revolucións de xaneiro e decembro de 1933.
Crise da coalición radical-cedista
Pola súa parte o centro-esquerda e a esquerda republicana uníronse maioritariamente nun pacto asinado o 15 de xaneiro de 1936 na Fronte Popular, que estaba formado por Izquierda Republicana, Unión Republicana, Partido Socialista Obrero Español, Juventudes Socialistas, Partido Comunista de España, Partido Obrero de Unificación Marxista, Partido Sindicalista e a Unión General de Trabajadores.
Fronte Popular
Ante o resultado das eleccións a reacción popular non se fixo esperar. A xente corría a liberar ós presos do 34 sen agardar á amnistía. O Xefe do Estado Maior Central, xeneral Franco, deulle o apoio do exército a Manuel Portela Valladares para que "non deixara pasar o comunismo". Intentou promover entre algúns militares unha sublevación. Goded tamén tentou sublevar o cuartel da Montaña de Madrid e outros dous xenerais que estiveran en todas as conspiracións contra a República, Joaquín Fanjul e Ángel Rodríguez del Barrio, sondexaron esa posibilidade. Franco non viu o momento maduro e botouse para atrás, aínda que eses días do 17 ó 19 de febreiro estivo máis preto que nunca de dar un golpe militar. Evitouno a firme actitude de Pozas e do xeneral Miguel Núñez de Prado. Portela Valladares decidiu dimitir, polo que Alcalá-Zamora tivo que ordenar a Manuel Azaña que formase goberno. O día 19 de febreiro Azaña forma o goberno no que inclúe tan só a republicanos de esquerda, decidindo non incluír ningún socialista (aínda que Largo Caballero xa vetara a participación do PSOE no novo goberno). Pese ó moderado do novo goberno, as dereitas reaccionaron coma se fosen os mesmos soviéticos os que alcanzasen o poder.
O 10 de marzo a Falange atentou contra a vida do mestre Luis Jiménez de Asúa, asasinando o policía Jesús Gisbert que o escoltaba. O 14 de marzo, de novo a Falange, atentou contra a vida de Largo Caballero, sen éxito. Pouco despois a Falange Española foi ilegalizada. Pero non por iso deixaba de actuar: asasinaron a Manuel Pedregal, un maxistrado que sentenciara a 30 anos de cárcere a un falanxista que matara a un vendedor de xornais de esquerdas; puxeron unha bomba no desfile conmemorativo do 14 de abril, resultando durante a confusión morto un garda civil a disparos da Garda de Asalto (no enterro deste houbo enfrontamentos entre a Falange e a Garda de Asalto, resultando varios mortos e feridos); asasinaron o xornalista Manuel Andrés en Donostia, ó tamén xornalista Luciano Malumbres en Santander e ó capitán socialista Carlos Faraudo en Madrid; abriron fogo de metralleta no centro de Madrid contra traballadores, matando a 3 e ferindo a 40, o día 16 de abril.
Sublevación
En xullo de 1936 aconteceron uns importantes sucesos, que se ben non desencadearon o alzamento, si que lles serviu para xustificalo. O 12 de xullo uns falanxistas asasinaron o tenente da Garda de Asalto José Castillo, membro da UMRA. Algúns dos seus compañeiros decidiron vingarse e achegáronse ó domicilio de Antonio Goicoechea, pero ó non atoparse alí foron ó de Gil Robles, que tampouco estaba, e definitivamente ó de José Calvo Sotelo, que foi asasinado a tiros.
Francisco Franco dirixiuse a Marrocos dende Canarias no famoso voo no Dragon Rapide, alugado co diñeiro de Juan March, para comandar as tropas regulares.
A Ponte Présaras, Andavao, Boimorto
A Ponte Présaras é un lugar da parroquia da Andavao no concello coruñés de Boimorto na comarca de Arzúa. Segundo o Instituto Nacional de Estadística en 2018 tiña tres habitantes (un home e dúas mulleres).
Illa de Sant'Antioco
A 'isola di Sant'Antioco (en sardo isula 'e Sàntu Antiògu,  en tabarchino uiza de Sant'Antióccu) está situado no extremo suroeste de Sardeña e unida a ela por unha ponte e un istmo artificial. Nos tempos de Roma, coñecíase como Insula Plumbaria. .
Economía de Chile
O crecemento do produto interior bruto foi en media 8% ó ano entre 1991 e 1997, pero caeu á metade, en 1998 debido á ríxida política monetaria. En 1999 unha seca reduciu o crecemento a negativo. A recuperación comezou en 2003, e acelerouse a 6,1% en 2004 e 2005, mentres a inflación permaneceu baixa. Entre 2003 e 2013 o crecemento real medio da economía foi 5% ó ano, a pesar da crise económica o 2009.
Composición musical
Definición
A definición da composición musical varía de forma significativa dentro dos distintos xéneros, xurdindo así novos ámbitos a ter en conta tales como os dereitos de autoría ou as interpretacións individuais dunha particular peza de música, as reversións. Por exemplo, no desenvolvemento da música clásica, a función de compoñer música nos comezos non tivo a importancia que tiña a execución. Conservar as composicións individuais recibiu pouca atención, e os músicos xeralmente non tiñan reparos en modificar as súas obras para a execución. Co tempo, non obstante, a notación escrita do compositor chegou a dar instrucións moi estritas, que os executantes non deberían abandonar sen unha boa razón. Este criterio, por outra banda, podía cualificarse nalgúns casos como purista. Por iso, o papel do compositor foi facéndose cada vez máis importante, unido xeralmente ao seu prestixio como intérprete: no clasicismo foi adquirindo unha crecente importancia. Co romanticismo, o compositor tornou unha personaxe case mítica -case un gurú-; velaí o exemplo de Ludwig van Beethoven.
Gaiteiro galego
O gaiteiro tradicional
Un dos momentos estelares do gaiteiro eran as festas patronais. Alí ocupaba un papel fundamental, até o punto de non se entenderían sen a súa presenza. O gaiteiro tocaba nas mañás a tradicional alborada, a peza coa que se percorría a vila espertando á veciñanza, despois actuaba misa e na procesión, se houber, e que pola tarde amenizaba a verbena, "o baile".
Período franquista
Nos estertores do franquismo, na época dos cantautores e a canción protesta, a apropiación política por parte da ditadura da cultura popular fixo que os gaiteiros fosen percibidos como próximos ao réxime e mesmo rexeitados por parte dalgúns sectores sociais progresistas. Porén, a aparición de grupos de esquerda de "raíz" galega como Voces Ceibes ou Fuxan os Ventos xunto a reivindicación da dignidade do seu oficio por parte de gaiteiros como Ricardo Portela ou Moxenas fixo que fosen sendo aceptados aos poucos.
Auxe e recoñecemento dos gaiteiros.
A música tradicional galega abriuse dende finais do século XX a influencias foráneas, e grupos como Luar na Lubre ou Berrogüetto levaron a gaita galega cara a un rexistro máis folk. Neste momento apareceron tamén prestixiosas gaiteiras como Susana Seivane, Mercedes Peón ou Cristina Pato, nun instrumento que, coa excepción de Áurea Rodríguez, fora historicamente exclusivamente masculino.
Enterobacter
Diagnose
As súas características de laboratorio son lactosa positiva, indol negativa e urease negativa. É unha enterobacteria que pode realizar a fermentación butanodiólica.
Reino de Sicilia
Antecedentes
No sínodo de Melfi de agosto de 1059, o papa Nicolao II investiu a Robert Guiscard (ou Roberto Guiscardo ou Roberto de Hauteville) como duque de Puglia, Calabria e Sicilia, exhortándoo a que completara a conquista dos territorios bizantinos. Roberto e o seu irmán Roxerio formaban parte dun grupo de mercenarios normandos que foran pagados polos bizantinos, que desexaban expulsar aos sarracenos da península Itálica.
Xeofísica
Divídese nalgunhas sub-áreas de coñecemento:
Reino de Sicilia
Os inicios do Reino
En 1130, o antipapa Anacleto II II investiu a Roxerio II, o fillo e sucesor do Gran Conde Roxerio, como rei de Sicilia, quen se fai seu feudatario, o que provocaría un problema político cando a dinastía Hohenstaufen tomara o poder no reino de Sicilia. A investidura sería recoñecida en 1139 polo papa Inocencio II.
O papa Clemente III, temendo polos bens da Igrexa en Sicilia ao subir ao poder a dinastía Hohenstaufen, rexeitou o matrimonio entre Constanza e o emperador Henrique VI.
Departamento de M'bour
O departamento contén oito comunas:
Reino de Sicilia
Dominación Hohenstaufen (1194-1266)
miniatura|esquerda|[[Augustal da ceca de Messina a nome de Frederico II]]
Dominación anxevina (1266-1282) e divisón do Reino
Esta situación provocou un enfrontamento entre a dinastía Hohenstaufen e a Casa de Aragón, xa que sendo Constanza a herdeira de Manfredo, provocou a antipatía do papa francés Clemente IV, que buscou a axuda en Carlos de Anjou, irmán máis novo do seu aliado Luís IX de Francia, san Luís.
Sing Star
O SingStar é un videoxogo para as consolas PlayStation 2 e PlayStation 3 que simula un karaoke que emprega a entoación da voz para calcular as puntuacións.
Reino de Sicilia
Dominación aragonesa (1282-1442)
Os conflitos entre os Reinos de Sicilia e Nápoles foron constantes até que foi elixido papa Benedito XII en 1334, que tiña relacións de amizade con Frederico II de Sicilia, e lle prometeu respecto na Santa Sé en Trinacria.
Conquista do Reino de Nápoles (Regnum Siciliae citra farum)
miniatura|210px|[[Afonso V de Aragón|Afonso V o Magnánimo.]] Os dous reinos resultantes estiveron separados até 1442, cando o rei de Aragón Afonso V o Magnánimo conquistou o Reino de Nápoles e unificou ambos os Reinos. O Reino de Sicilia desvinculouse da casa de Anjou e constitíuse en dominio dos reis de Aragón, non da Corte nin do Reino de Aragón, senón do propio rei e a título individual.
Demografía de Corea do Norte
Outros artigos
Coreia do Norte
Reino de Sicilia
O congreso de Viena e o Reino das Dúas Sicilias
En Italia esta política aplicouse con moita elasticidade: a República de Xénova foi agregada, contra a súa vontade, ao Reino de Piemonte-Sardeña para formar un estado máis forte que frease os franceses. A República de Venecia non foi restaurada. E malia ter contribuído á derrota de Napoleón, o reino meridional non só non obtivo os pretendidos señoríos papais de Benevento e Pontecorvo senón que perdeu o estratéxico enclave mediterráneo da illa de Malta en favor de Inglaterra.
Durante os anos 1860 e 1861, o Reino das Dúas Sicilias foi conquistado e incorporado ao Reino de Piemonte-Sardeña.
Presidente da Nación Navajo
O cargo de Presidente da Nación Navajo foi creado en 1991 co obxectivo de restruturar o goberno da nación. O presidente e vicepresidente son elixidos cada catro anos, e só poden servir durante dúas lexislaturas no cargo.
Elysium Planitia
Terreos con fisuras e posibles lagos xeados
No sur de Elysium Planitia pódense ver grandes extensións de terreo fracturado. As placas poden chegar a ter 7 km de diámetro e semellan un chan embaldosado, coma se fose un puzzle. Existen varias hipóteses sobre a formación é composición destes terreos da cunca de Elysium, algúns investigadores afirman que estas planicies estarían compostas por terreos de lavas de baixa viscosidade, mentres outros investigadores afirman que a súa orixe seria fluvial, restos de terreos drenados con altas concentracións de minerais ou lama viscosa. As planicies exhiben unha escachada e agretada superficie que algúns investigadores atribúen á fracturación de chans de lava e fallas de presión. Pero, os terreos de lama seca tamén amosan este tipo de superficie. A ausencia de cráteres que contrasta coa superficie moi craterizada que linda ó sur destes terreos, o que indica que o material destas planicies é relativamente novo.
Dan (grao)
O nivel máis alto grao é ás veces reservado ao fundador dunha arte, e só el pode revisar outros niveis equivalentes. Por causa diso, nalgunhas artes marciais, este nivel se torna extinguido tras a morte do seu fundador.
Sifón
200px|miniatura|dereita|Sifón Un sifón está formado por un tubo, en forma de "U" invertido, cun dos seus extremos somerxidos nun líquido, que ascende polo tubo a maior altura que a súa superficie, desaugando polo outro extremo. Para que o sifón funcione debe estar cheo de líquido, xa que o peso do líquido na rama do desaugadoiro é a forza que eleva o fluído na outra rama. O sifón xa era coñecido polos romanos que o utilizaban nos seus acuedutos.
Torres Flame
miniatura|Torres Flame. As Torres Flame (Alov Qüllələri) son os tres rañaceos máis altos da cidade de Bakú, en Acerbaixán, con alturas de 190 m, 160 m e 140 m. Conteñen apartamentos, un hotel e oficinas. O seu custo estimado é de 350 millóns de dólares. A construción comezou en 2007 e rematou en 2012. As Torres Flame son tres torres: sur, leste e oeste.
Into the Sun
Into the Sun é o cuarto álbum de estudio da banda de Seattle de post-grunge Candlebox, editado o 22 de xullo do 2008 a través do selo Silent Majority Group. Trátase do seu primeiro álbum dende que en 1998 lanzaran Happy Pills e marca o seu regreso despois de sete anos de hiato.
Alonso III de Fonseca
Inicios
Durante os dez anos nos que formou parte do Cabido Compostelán o seu inimigo Diego de Muros III, tamén un grande interesado no humanismo, desde o seu cargo de Deán consolidaba o Estudo Xeral e o Gran Hospital.
Arcebispo de Santiago de Compostela
Durante todo o seu mandato contou coa oposición da maioría do Cabido dirixida polo Deán Diego de Muros III. No ano 1511 promoveu a reforma do cabido, a imaxe doutras reformas iniciadas na época, atopándose coa oposición deste. Chegaron decisións provisionais nos anos 1515 e 1516, chegándose a unha concordia definitiva no ano 1523
Despois da peste en España un novo monarca Carlos V e a Revolución das Comunidades debuxaban unha nova panorama.
Liderado político
Asumiu un papel de liderado das reivindicacións da aristocracia galega e do Reino de Galicia. Así, nas Cortes reunidas no ano 1520 en Santiago e A Coruña, púxose á fronte da protesta da aristocracia galega pola súa exclusión nas devanditas Cortes. O Reino de Galicia estaba representado por Zamora, o que foi motivo dunha demostración de axitado descontento ante as portas de San Francisco, onde se reuniron os procuradores casteláns e flamengos.
Vilalba
Vilalba (do latín Villam Albam, 'vila branca'), posúe un rico patrimonio arqueolóxico e cultural. O concello conserva un bo número de mostras de castros galaicos, entre os que destacan os castros de Gondaísque e Belesar. Dentro do seu patrimonio cultural destaca a Torre da homenaxe do desaparecido castelo de Vilalba, vencellada historicamente á casa dos Andrade, e convertida no século XX en parador de turismo.
Xornalismo vilalbés
Pero a proliferación de prensa escrita non termina aí, senón que continuará nese mesmo ano e os seguintes co primeiro xornal escrito integramente en galego na vila, A Xusticia (1917), ó que seguirán: Aurora (1918), El Gato (1919), La Voz Villalbesa (1921), El Progreso Villalbés (1922), fundado por Enríquez Chanot, El Villalbés (1925) ou La Unión Ciudadana (1929). En Buenos Aires publicouse tamén El Villalbés a partir de 1927. Nos anos da II República editouse Ariete (1931), Luz (1931), e como continuación deste un periódico abertamente militante: Faro Villalbés (1932), que contaría entre os seus colaboradores coa poetisa Carmiña Prieto Rouco, autora do "Himno da Terra Cha". Nos anos da ditadura só dous xornais viron a luz, ambos de carácter netamente deportivo: Stadium (1949) e El Castillo (1950). Haberá que esperar ata a democracia para que un novo xornal saia á luz alcanzando entón unha ampla repercusión: A Voz de Vilalba (1983).
Tenrec ecaudatus
Comportamento
O tenrec común está considerado como un dos mamíferos máis prolíficos do mundo, se non o máis. Despois dun período de xestación de 50 a 60 días, as femias poden parir até 32 crías por camada, cunha media de 15 a 20, o que está confirmado polo menos en exemplares en catividade. Estas poden ter unha librea raiada con listas brancas e negras.
Bibliografía
Schreber, J. C. D. (1777): Die Säugthiere in Abbildungen nach der Natur mit Beschreibungen 1776-1778. Wolfgang Walther, Erlangen, 3: 590, pl.165.
Tankōbon
Estas revistas de antoloxías conteñen centos de páxinas e decenas de historias individuais escritas por diversos autores. Son imprimidas en papel para diarios e son consideradas coma revistas descartábeis.
Boselaphus tragocamelus
Características
Presenta un marcado dimorfismo sexual. Só ten cornos o macho, os cales son curtos e rectos, tan só chegan a medir cando son adultos entre 15 e 24 cm.
Antoatecados
miniatura|260px|Millepora alcicornis, un [[coral de fogo]] miniatura|260px|Hydra oligactis, unha [[especie común de auga doce]]
Clasificación
A orde subdivídese nas tres subordes:
Casa danzante
miniatura|Vista dende a ponte. A Casa Danzante (en checo Tančící dům) é un vangardista edificio de oficinas do centro de Praga, na República Checa. O inmoble foi deseñado polo arquitecto checo (nado en Croacia) Vlado Milunić, en cooperación co arquitecto canadense Frank Gehry no lugar onde se atopaba un inmoble en estado ruinoso destruído durante o Bombardeo de Praga, en 1945. As tarefas de construción comezaron no ano 1994 e remataron dous anos despois, en 1996.
Lion (moeda escocesa)
Xacobe VI
Outra moeda de ouro co nome de lion foi o coñecido como lion noble (ou angel escocés), introducido en 1584 por Xacobe VI (1567-1625) durante a súa cuarta serie de emisións (1582-1588). O anverso desta nova moeda está caracterizado pola figura dun gran león coroado en posición sedente, cunha espada e un cetro en senllas gadoupas dianteiras, rodeado pola lenda POST 5 & 100 PROA' INVICTA MANENT HEC. No reverso reprodúcese unha cruz cuxos brazos están formados polo monograma I R (Iacobus rex) e un S no centro, coa lenda DEVS IVDICIVM TVVM REGI DA e o ano de emisión.
Monte Kékes
Situación
Forma parte dos Montes Mátra, un cordal meridional dos Cárpatos, que se ergue na zona setentrional de Hungría, no condado de Heves (Heves megye), a nordeste da capital, Budapest.
Parque Nacional de Gobustan
Hoxe Gobustan é a reserva nacional máis popular de Acerbaixán.
Volcáns de lama
Estímase que 300 dos arredor de 700 volcáns de lama que existen no mundo están en Gobustan. Moitos xeólogos así como turistas do lama nacionais e internacionais camiñan a lugares como o cráter Firuz, Gobustan, Salyan para coñecer os volcáns de lama que se cre que teñen propiedades medicinais. En 2001 un volcán de lodo a 15 quilómetros de Bakú fíxose noticia internacional cando repentinamente empezou a arrebolar chamas de 15 metros de alto.
Encyclopedia of Life
O proxecto non permite achegas directas dos usuarios, como ocorre na Wikipedia.
Os dous de sempre
Os dous de sempre é a única novela de Alfonso Daniel Rodríguez Castelao. Foi publicada en 1934 pola Editorial Nós, de Santiago. En 1967 Editorial Galaxia tirou do prelo unha segunda edición, con numerosas reimpresións.
La Vila Olímpica del Poblenou
miniatura|Na esquerda, o [[Port Olímpic de Barcelona|Port Olímpic, no centro, a Torre Mapfre, e á dereita, edificios da Vila Olímpica del Poblenou]] miniatura|Pérgolas da Avenida Icària La Vila Olímpica del Poblenou é un dos barrios que conforman o distrito de Sant Martí da cidade de Barcelona.
A Torre Mapfre está situada neste barrio, mentres que o adxacente Hotel Arts e a escultura Peix de Frank O. Gehry atópanse ao extremo do barrio de La Barceloneta. No barrio da Víla Olímpica tamén se atopa a prisión de Wad-Ras, o Porto Olímpico, o Parque da Nova Icària e un campus da Universidade Pompeu Fabra, situada nas renovadas instalacións duns antigos cuarteis militares. A biblioteca da Universidade ocupa o singular edificio do Depósito das Augas, que antigamente alimentaba a fonte do veciño Parque da Ciutadella.
Paulino Fernández
Antecedentes
Paulino estaba casado, e non tiña fillos; a súa muller tiña problemas de mobilidade e cegueira logo dun accidente. Dende 1971, Paulino sufría dunha síndrome depresiva que lle afectaba fisicamente e cuxo tratamento abandonou en 1988 ó non volver á consulta do seu psiquiatra.
Os feitos
O 8 de marzo de 1989 contra as tres e media da tarde, de volta xa en Surribas, Paulino Fernández saíu da súa casa e atacou cun coitelo da matanza o seu veciño José Gamallo. Este escapou xunto á súa muller, que chamou á Garda Civil. Paulino volveu para a casa, sacou a pacer as vacas e foi con elas cara a Quinzán da Vila. De camiño atopou catro veciños dunha mesma familia traballando nunha leira, e atacounos. Tres deles morreron no momento, e a cuarta tentou escapar por unha pista cara a Adá, pero Paulino atrapouna e asasinouna tamén. Nese momento atopou outro veciño, atacouno e deixouno ferido grave.
Baltic Basketball League
Campións da Challenge Cup
Entre 2006−07 e 2011−12 a liga estivo dividida entre a Elite Division, que determinaba o campión da BBL, e unha segunda división chamada Challenge Cup. Os seguintes son os equipos vencedores desta última.
Presidente de Casaquistán
Administración presidencial
miniatura|Un documento oficial da presidencia. A Administración Presidencial da República de Kazakhstan (Қазақстан Республикасы Президентінің Әкімшілігі, Администрация Президента Республики Казахстан) informa directamente ao presidente e axúdalle nas súas citas diarias. Foi estabelecido en conformidade ao Decreto Presidencial Nº 2565 o 20 de outubro de 1995. Ten a súa base actualmente no Palacio Presidencial Ak-Orda na cidade capital de Astana. Antes diso, estaba en Almati.
Eleccións
A Organización para a Seguridade e a Cooperación en Europa (OSCE) e outros organismos internacionais criticaron as eleccións como non limpas, apuntando peches de medios de comunicación críticos co goberno e o encarcerando de activistas de oposición. A portavoz da OSCE Cornelia Jonker criticou a falta dunha "alternativa xenuína" para os votantes e tamén argumentou que había "restricións significativas á liberdade de expresión".
Sabre (esgrima)
miniatura|dereita|120px|En vermello, as partes do corpo que poden ser tocadas con sabre.
Os Portos
O topónimo Os Portos pode referirse a dous lugares de Galicia:
Rato de campo
O rato de campo (Apodemus sylvaticus) é unha especie común de roedor múrido de Europa e o noroeste de África. Está estreitamente relacionado co rato da fraga (Apodemus flavicollis), pero diferéncianse en que non ten unha banda amarela arredor do pescozo, ten orellas e un tamaño xeral menores. Mide como media uns 90 mm de lonxitude. Encóntrase na maior parte de Europa, onde está moi estendido e é común, é comensal dos humanos e ás veces considérase unha praga. miniatura|Dente incisivo superior cunha superficie interna lisa, o que diferencia o rato de campo do [[rato doméstico]]
Comportamento
Os ratos de campo comen principalmente sementes e froitos, especialmente sementes e froitos de árbores como carballos, freixos, estripeiros e sicómoros. Se estes alimentos abundan no chan, transpórtanos aos seus niños e toqueiras para almacenalos. Comen pequenos invertebrados como caracois e insectos, especialmente ao final da primavera e inicios do verán cando hai máis alimento. Tamén consomen bagas e outras froitas e raíces. Os froitos secos recentemente afectados polo rato de campo poden identificarse por presentaren unha coroa nun dos seus vértices e un corte redondo, o que está causado polo costume de agarrar os froitos coas extremidades dianteiras ao consumilos mentres os apoia no peito. Os incisivos van deixando as marcas características mentres o animal xira o froito, ata que consegue facer unha abertura dabondo grande como para sacar a semente de dentro do froito. Comparten cos lagomorfos o costume de inxerir as feces da nai cando son novos, para así ter unha fonte de vitamina B12 e de flora bacteriana que lles posibilite dixerir a celulosa.
AJ10
AJ10-101
O AJ10-101 derivaba da segunda etapa do foguete Vanguard e usouse xunto cunha primeira etapa Thor para lanzar satélites artificiais. As primeiras probas do motor tiveron lugar o 21 de febreiro de 1958.
Patty Hearst
Traxectoria
Hearst publicou o libro de memorias Every Secret Thing en 1981, e provocou que as autoridades considerasen en acusala de novos cargos. Foi entrevistada en 2009 na NBC e dixo que o fiscal suxerira que tivera relacións consentidas con William "Willie" Wolfe, o que ela considerou indignante e ofensivo para as vítimas de violacións.
Boente
O topónimo Boente pode referirse a:
Lamborghini Miura
P400S
thumb|dereita|Un Miura P400S de 1968
P400SV
O último e máis famoso Miura, o P400SV ou Miura SV, presentouse en 1971. Presentaba diferentes sincronización de levas e carburador Weber de barril 4X3 alterado. Estes deron ao motor uns 15 PS adicionais, ata 385 PS a 7.850 rpm e un torque de 400 Nm a 5.750 rpm. Os últimos 96 motores SV tiñan un cárter dividido. A caixa de cambios tiña agora o seu sistema de lubricación separado do motor, o que permitía utilizar os tipos de aceite adecuados para a caixa de cambios e o motor. Isto tamén aliviou a preocupación de que as labras metálicas da caixa de cambios puidesen entrar no motor con resultados desastrosos e caros, e facilitou moito a aplicación dun diferencial autoblocante opcional. O SV distinguese dos seus predecesores pola súa falta de "pestanas" ao redor dos faros, os gardalamas traseiros máis anchos para acomodar as novas 9 in rodas traseiras e pneumáticos Pirelli Cinturato 215/70R15 CN12 e 255/60R15 CN12, e diferentes faros traseiros. Producironse un total de 150 SV.
Roadster
En 2006 o ZN75 comprouo o promotor inmobiliario de Nova York Adam Gordon. Gordon fixo que Bobileff Motorcars en San Diego, California devolvese o coche á súa forma orixinal de Bertone Roadster. O coche restaurado mostrouse por primeira vez en agosto de 2008 no Pebble Beach Concours d'Elegance.
2006 concepto Miura
thumb|dereita|O concept car de 2006
Volcán Barú
Situación
O Chiriquí érguese no istmo de Panamá, xusto na homónima provincia de Chiriquí, no occidente do país. Forma parte da Serra de Talamanca, que ven desde Costa Rica. Na súa base levántase un fértil planalto, que regan os ríos Chiriquí e Caldera. Ao occidente da montaña sitúanse as localidades de Volcán e Cerro Punta, entanto ao oriente aséntase a cidade de Bajo Boquete.
Anna Sandström
Carreira educativa
A Anna Sandström non lle gustaban as escolas femininas e foi unha forte promotora da coeducación. Cría fervorosamente na educación individual e na capacidade de desenvolver os talentos persoais de cada estudante a través de materias "vivas" grazas á literatura. Cría que a aprendizaxe tiña que basearse na experiencia máis que na memorización.
Andalucía
Clima
Andalucía sitúase dentro do dominio climático mediterráneo, mais non toda Andalucía ten o mesmo clima.
Hidroloxía
O [[Guadalquivir ao seu paso por Córdoba.|miniatura|250px]] Andalucía ten unha gran diversidade hidrolóxica, debido principalmente a que os seus ríos poden ser das dúas vertentes: a atlántica e a mediterránea. Na vertente atlántica encontramos as bacías do Guadiana, Odiel-Tinto, Guadalquivir e Guadalete-Barbate, mentres que a vertente mediterránea pertencen os ríos da bacía Sur.
Historia
A Coroa de Castela foi conquistando paulatinamente os territorios do sur peninsular. Fernando III personalizou a conquista de todo o val do Guadalquivir no século XIII. O territorio andaluz quedou dividido nunha parte cristiá e outra musulmá ata que en 1492 a conquista da Península finalizou coa toma de Granada e a desaparición do reino homónimo. miniatura|A [[Batalla de Bailén, de Casado del Alisal.]] No século XVI, é cando Andalucía explotou máis a súa posición xeográfica, xa que centralizou o comercio co Novo Mundo, onde tivo un papel fundamental no seu descubrimento e colonización. Con todo non existiu un verdadeiro desenvolvemento económico de Andalucía debido ás numerosas empresas da Coroa en Europa. O desgaste social e económico xeneralizouse no século XVII e culminou coa conspiración da nobreza andaluza contra o goberno do Conde-Duque de Olivares en 1641.
Xa no século XX, Andalucía vai dar un paso fundamental para a comprensión da historia actual da rexión, que é a súa configuración como Comunidade autónoma dentro de España. Andalucía afronta o seu futuro co obxectivo de saír da situación de subdesenvolvemento comparativo coas rexións máis ricas da Unión Europea.
Transporte
miniatura|Rede viaria en Andalucía de primeira orde. miniatura|Interior do [[Aeroporto de Sevilla.]] A rede ferroviaria convencional permanece similar á de hai 100 anos, cunha estrutura centralizada cara a Sevilla e Madrid, carecendo de conexións directas entre moitas das capitais de provincia. Dúas rutas principais son a que une Alxeciras con Sevilla e a que une Almería e Granada con Madrid, que conecta Andalucía coa capital do Estado. A través de Córdoba faise por Alta Velocidade e por Xaén por vía convencional. A Alta Velocidade andaluza foi pioneira en España xa que o primeiro traxecto foi o de Sevilla-Madrid en 1992.
miniatura|esquerda|[[Porto de Málaga.]] Entre os portos de interese xeral de Andalucía destaca, tanto no transporte de pasaxeiros como de mercancías, o Porto Baía de Alxeciras, sendo o de maior tráfico de España con máis de 60 millóns de toneladas en 2004. Así mesmo cunha menor magnitude e unha certa especialización funcional completan o panorama portuario comercial o Porto de Málaga, o Porto da Baía de Cádiz, o Porto de Huelva e o Porto de Sevilla, único porto fluvial comercial de España.
Step you/Is this LOVE?
Relación vídeo/canción
Tralo tema algo relaxado e alentador do primeiro tema, "Is this LOVE?" presenta algo máis melodramático. O tema trata sobre un desamor, e tamén os celos ó ver a persoa amada xunto a outra, e vela feliz nesa situación. No vídeo musical vese a Ayumi recordando o seu vello fogar que agora esta convertido en ruínas. A moza ve como os seus recordos vanse destruíndo pouco a pouco, de forma literal.
Penelas, Sarces, Laxe
Penelas é un lugar da parroquia de Sarces no concello coruñés de Laxe na comarca de Bergantiños. Non tiña habitantes no ano 2018 segundo datos do Instituto Nacional de Estadística.
Gastrozoide
O nome gastrozoide está fomado pola unión dos elementos gatro- e -zoide. O primeiro elemento deriva do grego antigo γαστήρ -στρός gastḗr, -strós, "estómago", e -zoide, do grego antigo ζῷον zõon, "animal", coa adición do sufixo -oide, tirado do grego antigo εἶδος, eĩdos, "aparencia", "aspecto".
Dana (mitoloxía)
Na mitoloxía celta, Dana ou Danu, tamén chamada Anu ou Ana, é o nome irlandés (Dôn en galés) da nai de Dagda (o Bo Deus), polo que por nacemento pertencía ós deuses da vida, a luz e o día. Era compañeira do Bile irlandés, que semella corresponderse co Dis Pater latino, deus do cal se consideraban descendentes os galos. Os seus seguidores eran coñecidos coma Tuatha Dé Danann, que significa Fillos de Dana. O nome desta deusa pode ter relación cos nomes doutras deusas semellantes do territorio indo-europeo, coma pode ser Anna Purna na India.
Some Loud Thunder
Listaxe de cancións
Todos os temas composos por Alec Ounsworth, agás onde se indique.
Lingua turca
As características distintivas do turco son a harmonía vocálica e a aglutinación. A orde básica das palabras é suxeito obxecto verbo. O turco non ten clases de nomes ou xénero gramatical. Ten un uso moi forte das fórmulas de tratamento e de cortesía. Usa o pronome de segunda persoa que distingue diferentes graos de cortesía, espazo social, idade ou familiaridade.
Clasificación
O turco é membro da grupo de linguas oghuz, un subgrupo da familia turca. Existe un alto grao de intelixibilidade mutua entre o turco e outras linguas oghuz, como o azarí, o turcomán, o qashqai, o gagauz e o gagauz turco balcánico. A familia turca comprende unhas 30 linguas, que se falan en Europa Oriental, Asia Central e Siberia. Algúns lingüistas cren que as linguas turcas forman parte da familia lingüística altaica. Arredor do 40% de tódolos falantes de linguas turcas son falantes nativos do turco. As características distintivas do turco, como a harmonía vocálica, a aglutinación e a carencia de xénero gramatical, son común en toda a familia turca.
Reforma lingüística e turco moderno
Por mor deste súbito cambio no idioma, os falantes de certa idade e os máis novos comezaron a diferir moito no seu léxico. Mentres as xeracións nadas antes de 1940 tendían a usar termos de orixe persa e árabe, as novas xeracións adoptaron as novas expresións. É particularmente irónico que o propio Atatürk, nos seus longos discursos ao novo parlamento en 1927, usaba un estilo de dicción otomá que hoxe soaría tan estraña que precisou tres traducións ao turco moderno: a primeira en 1963, a segunda en 1986 e, novamente, en 1995. Existe tamén unha dimensión política neste debate lingüístico, con grupos conservadores que empregan máis arcaísmos, tanto na prensa como na vida diaria.
Consoantes
Cando menos unha fonte indica que as consoantes turcas son distinguibles na larinxe de tres xeitos (aspiradas/neutras/sonoras) como na lingua armenia.
Micción
miniatura|Micción feminina. miniatura|Micción masculina. A micción é un proceso polo que a mexa urinaria se baleira de ouriños cando está chea. A vexiga urinaria ou mexa (que en estado baleira se atopa comprimida polos demais órganos) énchese de a pouco até que a tensión das súas paredes se eleva por enriba dun valor limiar e entón se desencadea un reflexo neuróxeno chamado reflexo miccional que provoca a micción (mexar), e se non se consegue, polo menos produce o desexo consciente de mexar.
Rebón, Verís, Irixoa
Rebón é un lugar da parroquia de Verís no concello coruñés de Irixoa, na comarca de Betanzos. Segundo o IGE, en 2011 tiña 6 habitantes (6 homes).
David Beatty
miniatura|300px|David Beatty.
Traxectoria
Despois de servir na guerra do Mahdí e na supresión da Rebelión dos Boxers, comandou o 1º Escuadrón de Cruceiros de Batalla na batalla de Xutlandia en 1916, un enfrontamento táctico indeciso despois do cal o seu enfoque agresivo foi comparado coa cautela do seu comandante o almirante Sir John Jellicoe. É lembrado polo seu comentario en Xutlandia cando dixo: "semella que algo vai mal cos nosos malditos barcos hoxe", despois de que dous dos seus buques estoupasen. Posteriormente sucedeu a Jellicoe como Comandante en Xefe da Grand Fleet, e baixo ese cargo recibiu a rendición da Hochseeflotte alemá ao final da guerra. Despois da mesma serviu durante bastante tempo como Primeiro Lord do Mar onde estivo involucrado nas negociacións do Tratado naval de Washington de 1922, nas que se acordou que os Estados Unidos, o Reino Unido e o Xapón debían manter os seus navíos nun rateo de 5:5:3, con Francia e Italia mantendo frotas máis pequenas.
Reacción exotérmica
onde Hprodutos menor que Hreactivos
Estreito de Bass
Illas
Na sección sueste:
Recursos naturais
O estreito ten depósitos de gas e petróleo. O depósito oriental, coñecido como a Conca de Gippsland foi descuberta nos anos sesenta do século XX e está localizado a 50 quilómetros da costa de Gippsland. Os hidrocarburos son enviados por acuedutos aos centros de procesamento e refinarías de Longford, Western Port, Altona e Geelong, e por petroleiros a Nova Gales do Sur. As reservas da zona occidental, Conca Otway, foron descubertas nos anos noventa e a súa explotación comezou no 2005.
Oín, Rois
Limita cos concellos de Padrón e Dodro, e coas parroquias de Seira e Rois.
Bartolomé Mitre
Volta a Arxentina
Regresou a Arxentina despois do derrocamento de Rosas, e liderou a rebelión da provincia de Buenos Aires contra o sistema federal que a Constitución Arxentina de 1853, patrocinada por Justo José de Urquiza, impoñería; ocupou diversos cargos de relevancia no goberno provincial logo da secesión da provincia, ata que en 1859 foi derrotado militarmente por Urquiza, que buscaba reincorporar a Buenos Aires á Confederación Arxentina.
Músculo longo do pescozo
Importancia clínica
Este músculo atópase en fronte da columna vertebral e algúns científicos cren que pode facer que algúns pacientes teñan un lategazo pola falla anormal de curvatura no colo.
Castro de Piñeiros
É un castro de forma ovalada, co eixo maior orientado ao NL-SO. O eixo maior mide uns 90 metros e o menor 60 metros. Te unha soa liña defensiva monumental con zonas de máis de 10 metros de alto. Ten un só acceso á croa que está elevada respecto á base inferior das defensas.
Elisa Díaz
Exilio
Co golpe de Estado do 18 de xullo de 1936, Laureano Poza foi depurado do seu posto docente en Vigo. Xunto con Elisa e a súa irmá, María Vitoria, apareceron como beneficiarios dunha axuda que outorgaba o centro marsellés dos Comités de Axuda ós intelectuais cataláns. Elisa e o seu marido marcharon ao exilio no buque Ipanema, chegando ao porto de Veracruz, en México, o 7 de xullo de 1939,, país no que pasaron o resto da súa vida.
Nese país americano Elisa completou a súa preparación estudando na Universidade Feminina a carreira de Técnica en Laboratorios Clínicos. Traballou como profesora de Química xeral, Química inorgánica e Química orgánica en escolas secundarias de México, así como no Instituto Hispano-Mexicano Ruiz de Alarcón, creado polas JARE para os fillos dos exiliados españois. Tamén se dedicou á Filosofía esotérica, formando parte dunha asociación teosófica e escribiu "Los caminos de la vida y de la muerte".
Vida persoal
Elisa Díaz e Laureano Poza tiveron tres fillos: Joaquín (nado o 23 de abril de 1941) e as xemelgas Elisa Vitoria e Pilar (1945) Poza Díaz.
Conector RCA
miniatura|240px|Conectores RCA de son.
O conector macho ten un polo no centro (+) rodeado por un pequeno anel metálico (-) (ás veces con marcas). O RCA femia hai como polo central un burato cuberto por outro anel metálico, este máis pequeno que o do macho para que se xunten sen problemas. Ambos conectores (macho e femia) teñen unha parte intermedia de plástico, que funciona de illante eléctrico.
Suarriba, O Ermo, Ortigueira
Suarriba é un lugar da parroquia do Ermo no concello Coruñés de Ortigueira na comarca do Ortegal. Segundo datos do IGE en 2011 tiña 6 habitantes (4 mulleres e 2 homes), o que supón unha diminución con relación ao ano 1999 cando tiña 8 habitantes.
Xeosmina
Efectos
A xeosmina é responsable do cheiro a terra despois da chuvia e do sabor térreo dalgúns vexetais. Aínda que o cheiro despois da chuvia nas tormentas se atribúe á xeosmina, o cheiro antes da chuvia débese ao ozono. O olfacto humano é moi sensible á xeosmina e pode detectala a concentracións de tan só 5 partes por trillón.
Provençals del Poblenou
Este barrio é unha zona que non tiña unha identidade urbana ben definida ata fai pouco e o topónimo fai referencia ao antigo municipio de Sant Martí de Provençals e a vinculación deste sector co territorio histórico do Poblenou.
Casa Museo Picasso
A Casa Museo Picasso é unha casa museo da cidade da Coruña inaugurada o 18 de decembro de 2002. No museo reprodúcense 33 obras, das cales 4 son do pai e as demais foron realizadas polo Picasso novo durante a súa estancia na cidade herculina, as obras están integradas dentro da decoración da casa nas diferentes estancias agás nos dormitorios. Entre as obras expostas hai óleos sobre lenzo, óleos sobre madeira, debuxos a lapis e a pluma, tintas, carbóns e acuarelas. Na casa que alberga o museo residiu o pintor Pablo Picasso entre 1891 e 1895, trátase dunha vivenda típica da zona do ensanche coruñés do século XIX e se conserva igual a como estaba cando vivía a familia Ruiz Picasso con mobles, obxectos e aparellos orixinais e da época. A casa está situada no segundo andar do número 14 da rúa Paio Gómez, en pleno centro da cidade.
San Miguel
San Miguel pode referirse a:
Iconografía
Definición e historia
A iconografía é a ciencia que estuda a orixe e formación das imaxes, a súa relación co alegórico e o simbólico, así como a súa identificación por medio dos atributos que case sempre lles acompañan. Esta ciencia ten a súa orixe no século XIX e foi desenvolvida ao longo do XX. O grande estudo da iconografía e o seu desenvolvemento deuse especialmente no Instituto Warburg de Londres, baixo a dirección do historiador e crítico de arte Erwin Panofsky. A partir de entón viron a luz numerosas obras de estudo sobre o tema, enciclopedias e dicionarios.
Elliot Williams
Traxectoria
O 20 de novembro de 2013, asinou cos Philadelphia 76ers. O 5 de xaneiro de 2014, foi asignado ós Delaware 87ers da NBA D-League. Foi chamado de volta ó día seguinte. O 27 de outubro de 2014, foi cortado polos Sixers.
Luna E-6LS
Características
Das tres sondas Luna E-6LS que se lanzaron, unha quedou en órbita terrestre para facer probas (recibindo a denominación Kosmos 159), a segunda non chegou a órbita por problemas co foguete lanzador e a terceira entrou en órbita lunar.
Musofáxidos
Interaccións cos humanos
As brillantes plumas carmesís dos turacos estaban moi cotizadas como símbolos de status da realeza e xefes de toda África, como, por exemplo, nas familias reais swazi e zulú.
Apolinar Pastor Abal Cobas
Traxectoria
Deu clase na escola anexa á Escola Normal de Pontevedra. En 1908, cando xa tiña 20 anos de experiencia como docente, aspirou a unha praza de mestre en Luarca. Xubilouse como mestre da escola graduada anexa a Normal en 1923, ao facer 70 anos.
Grand Port
Historia
Só a comezos do século XVI os navegantes portugueses comezaron a circular pola rexión. Os portugueses establecéronse alí por primeira vez en 1507 e estableceron na illa unha base de aprovisionamentos. A illa aparece nos primeiros mapas portugueses co nome portugués de Cirné, probabelmente debido á presenza do dodo, unha ave non voadora que se atopaba en gran cantidade naquel momento, ou tavez o nome do navío do capitán da expedición Diogo Fernandes Pereira. O navegante portugués Pedro de Mascarenhas deu o seu nome ao arquipélago formado polas illas agora coñecidas como Mauricio, Rodrigues e Reunión.
Fotocromo
Historia
En 1898 o Congreso dos Estados Unidos aprobou a Private Mailing Card Act que permitiu aos editores privados producir timbres postais. Podían ser enviados por un centavo cada un. Miles the impresións de fotocromo foron creadas, usualmente de cidades ou paisaxes, foron creados e vendidos como postais e é nese formato no que as reproducións de fotocromo volvéronse máis populares A Compañía Fotográfica de Detroit (The Detroit Photographic Company) produciu preto de 7millóns de impresións en fotocromo nalgúns anos.
Mouriz, Seoane de Arcos, O Carballiño
Mouriz é un lugar da parroquia de Seoane de Arcos no concello ourensán do Carballiño na comarca do Carballiño. Tiña 58 habitantes no ano 2011 segundo datos do INE e do IGE, dos cales 31 eran homes e 27 mulleres. Iso supón un aumento da poboación respecto a 2010, cando tiña 53 habitantes (27 homes e 26 mulleres).
A Airoa
O topónimo A Airoa pode referirse a varios lugares de Galicia:
Timor
Xeografía
Timor está cuberto de selvas tropicais e subtropicais, con moitas árbores de folla caduca que perden as súas follas durante a estación seca. En Timor houbo durante moito tempo unha cume volcánica, cuxa luz serviu como faro aos mariñeiros que navegaban os mares próximos. En 1637 produciuse unha grande erupción na montaña da que non quedou máis que un lago que agora ocupa o seu lugar.
As cidades máis grandes da illa son Kupang a capital provincial de Timor Occidental en Indonesia e as cidades coloniais portuguesas de Dili, a capital e Baucau en Timor Leste. As malas estradas dificultan o transporte cara ás zonas interiores, especialmente en Timor Leste. Timor Leste é un país pobre, con problemas de saúde incluíndo malaria e febre do dengue. As fontes de ingresos inclúen o gas e o petróleo no Mar de Timor, o cultivo de café e o turismo.
Manwel Dimech
Xornalismo e política
En 1912 muda o nome da súa organización a Ix-Xirka tal-Maltin (a Irmandade dos Malteses) e en 1914, ao pouco de comezar a primeira guerra mundial foi arrestado baixo a acusación de espionaxe e deportado sen xuízo a Sicilia, naquel momento aínda un país neutral. Ás poucas semanas foi detido de novo, e entre as opcións que lle ofreceron escolleu Exipto, que naquel momento era un protectorado británico. Tamén alí foi detido e encarcerado, e viviu o resto da súa vida, incluso despois do remate da guerra no cárcere ou en campos de concentración en Alexandría ou no Cairo. A finais de 1918 foi trasladado ao campo de Sidi Bishr, en Alexandría. En novembro de 1920 sufriu unha apoplexía, e foi hospitalizado no propio campo, no Victoria College, unha antiga facultade. Alí morreu na primavera seguinte, e alí foi soterrado, sen que se coñeza a exacta localización da tumba.